ФАКУЛТЕТ ОРГАНИЗАЦИОНИХ НАУКА

УНИВЕРЗИТЕТА У БЕОГРАДУ

Јове Илића 154, Београд

ИЗБОРНОМ ВЕЋУ

ФАКУЛТЕТА ОРГАНИЗАЦИОНИХ НАУКА, УНИВЕРЗИТЕТА У БЕОГРАДУ

На основу одлуке Изборног већа Факултета организационих наука, Универзитета у Београду, (одлука бр. 05-02 бр.4/21. од 11.04.2018. године), одређени смо за чланове **Комисије за припрему Извештаја о пријављеним кандидатима по конкурсу за избор једног наставника у звање ванредног професора** на одређено време од пет година, са 10% од пуног радног времена, за ужу научну област **Логистика квалитета**. По прегледу приспелог конкурсног материјала подносимо следећи

**И З В Е Ш Т А Ј**

На конкурс објављен у **публикацији Националне службе за запошљавање - Послови** број 773 од 18.04.2018. године, у предвиђеном року пријавио се један кандидат, **доц. др Гордана Пејовић**, који је поднео сву документацију захтевану конкурсом (конкурсна документација број 04-11 10/13 од 27.04 2018. Године, са 40 прилога).

1. **Биографски подаци о кандидату**

Гордана Пејовић (девојачко презиме Савић) је рођена 01.09.1976. године у Београду. Завршила је XII београдску гимназију „Димитрије Туцовић“ као носилац Вукове дипломе. Фармацеутски факултет Универзитета у Београду уписала је 1995. године и дипломирала марта 2001. године са просечном оценом 9,26 (девет, 26/100) и оценом 10 (десет) на дипломском раду, чиме је стекла назив дипломирани фармацеут. Образовање је наставила на магистарским студијама на Фармацеутском факултету, Универзитета у Београду. Магистарску тезу је одбранила 10. октобра 2007. године са оценом 10, положивши све испите са просечном оценом 10, чиме је стекла академско звање магистра фармацеутских наука. Паралелно са магистарским студијама, 2005. године уписује и здравствену специјализацију из области испитивања и контроле лекова. Специјалистички рад под називом „Испитивање стабилности неких СОX – 2 инхибитора под условима форсиране деградације применом течне хроматографије под високим притиском; Фармакотерапијска својства валдекоксиба“ одбранила је 13. новембра 2008. године, са одличним успехом, чиме је стекла назив специјалисте испитивања и контроле лекова. Након тога, уписала је доктоске студије на Факултету организационих наука, Универзитета у Београду. Докторску дисертацију под називом „Општи организациони модел агенције за лекове у инфраструктури квалитета“ одбранила је 11. априла 2012. године под менторством проф. др Јована Филиповића. Након стеченог академског звања доктора наука, Гордана Пејовић је своје стручно усавршавање наставила кроз академску специјализацију на Фармацеутском факултету, Универзитета у Београду, коју је уписала школске 2011/2012. године на студијском програму Фармација 3, модул Пуштање лека у промет. Дана 8.03.2016. године одбранила је завршни специјалистички рад са највишом оценом, те је на основу тога стекла стручни назив „специјалиста фармације“. Кандидат наводи да течно говори енглески језик, а да се служи руским и француским језиком.

**Радно искуство**

* 1.03.2002. – 1.10.2004. запослена у Заводу за фармацију Србије
* 1.10.2004. - , запослена у Агенцији за лекове и медицинска средства Србије (Агенција је правни наследник Завода за фармацију Србије). Од 1.11.2012. године ради са 90% радног времена због ангажовања на Факултету организационих наука, Универзитета у Београду
* 1.11.2012. запослена на Факултету организационих наука, Универзитета у Београду, 10% радног времена
1. **Педагошко искуство и научно-стручне активности**

**Наставна и научна звања**

Кандидаткиња је 22.10.2012. године изабрана у звање доцента за ужу научну област *Логистика квалитета* (одлука 02 број 06-20782/12-12), након чега је 1.11.2012. године склопила уговор о раду са 10% радног времена на Факултету организационих наука, Универзитета у Београду. На основу решења 04-08 бр. 2-91, од 12.09.2014, у периоду од 10 месеци и 15 дана, била је на породиљском одсуству и одсуству ради неге детета.

**Наставно искуство**

* **2008. – 2012**. године била је ангажованау настави на извођењу вежби из предмета Акредитоване лабораторије Факултета организационих наука у Београду (потврда број 06-01 од 29.01.2009. године).
* **2012.** – **доцент**, ужа научна област Логистика квалитета. Ангажована на предметима:
* основних академских студија: *Нормативно регулисање квалитета*, *Акредитација и сертификација*, *Акредитоване лабораторије*.
* докторских академских студија: *Систем квалитета – одабрана поглавља*, *Менаџмент квалитета – одабрана поглавља*.

**Наставни материјал – уџбеник**

Доц. др Гордана Пејовић је активно учествовала у припреми и изради уџбеничке литературе за предмете који се изводе на Факултету организационих наука, односно помоћних уџбеника за предмете који се изводе на Фармацеутском факултету Универзитета у Београду.

* Јован Филиповић, **Гордана Пејовић**, Јелена Русо (2017). *Инфраструктура квалитета*. Београд: Факултет организационих наука, ИСБН: 978-86-7680-336-1
* Маринковић, В., Тасић, Љ., **Пејовић, Г.**, Вечерков-Вукмировић, С., Коцић-Пешић, В., Јовић, С. (2012). *Квалитет у фармацији – од теорије до праксе*, помоћни уџбеник, Београд: Универзитет у Београду - Фармацеутски факултет, ИСБН: 978-86-6273-002-2
* Божанић, В., **Пејовић, Г**. (2010). *Акредитоване лабораторије*. Београд: Факултет организационих наука, ИСБН: 978-86-7680-217-3

**Наставни материјал у електронском облику**

**Гордана Пејовић**, материјали за предмет „Акредитација и сертификација“ на сајту предмета [http://kvalitet.fon.bg.ac.rs/предмет/основне-студије/изборни-предмети/акредитација-и-сертификација/](http://kvalitet.fon.bg.ac.rs/%D0%BF%D1%80%D0%B5%D0%B4%D0%BC%D0%B5%D1%82/%D0%BE%D1%81%D0%BD%D0%BE%D0%B2%D0%BD%D0%B5-%D1%81%D1%82%D1%83%D0%B4%D0%B8%D1%98%D0%B5/%D0%B8%D0%B7%D0%B1%D0%BE%D1%80%D0%BD%D0%B8-%D0%BF%D1%80%D0%B5%D0%B4%D0%BC%D0%B5%D1%82%D0%B8/%D0%B0%D0%BA%D1%80%D0%B5%D0%B4%D0%B8%D1%82%D0%B0%D1%86%D0%B8%D1%98%D0%B0-%D0%B8-%D1%81%D0%B5%D1%80%D1%82%D0%B8%D1%84%D0%B8%D0%BA%D0%B0%D1%86%D0%B8%D1%98%D0%B0/) , ФОН (2017)

**Објављена монографија**

**Др Гордана Пејовић** (2016). *Управљање квалитетом у агенцијама за лекове*. Београд: Задужбина Андрејевић, ИСБН: 978-86-525-0256-1

**Педагошки рад**

Током претходног изборног периода доц. др Гордана Пејовић је била оцењена високим оценама у студентским анкетама (скала оцена од 1-5), где је просечна оцена 4.79, о чему постоји писана евиденција на Факултету организационих наука. Просечна оцена по школским годинама:

2014/2015: 5.0

2015/2016: 4.78

2016/2017: 4.69

2017/2018: 4.72

**Менторства и чланства у комисијама**

Од 2012. године доц.др Гордана Пејовић је била ментор за израду 5 завршних (дипломских) радова, као и први члан комисије за одбрану 4 завршна рада на основним академским студијама, члан комисије за одбрану 6 завршних радова мастер академских студија. Такође, била је члан комисије за одбрану једне магистарске тезе.

Доц. др Гордана Пејовић је именована за члана Комисије за преглед и одбрану приступног рада и оцену научне заснованости пријављене докторске дисертације Ане Хорват, као и за члана Комисије за одбрану докторске дисертације Ане Хорват.

Такође, именована је за спољњег члана Комисије за оцену и одбрану завршене докторске дисертације на Фармацеутском факултету, Универзитета у Београду, кандидата мр Стане Бекчић, под насловом „*Истраживање модела интегрисаног система у ланцу снабдевања вакцинама и развој алата за процену њихове ефективне примене у клиничкој пракси*“, 2016. године.

**Резултати у развоју научнонаставног подмлатка**

Доц. др Гордана Пејовић је учествовала у развоју научнонаставног подмлатка као члан Комисије за избор једног наставника у звање доцента на Катедри за менаџмент квалитета и стандардизацију 2013. године.

**Области научног рада**

Области научног интересовања доц. др Гордане Пејовић су: управљање квалитетом, акредитација лабораторија, нормативно регулисање рада регулаторних ауторитета и тела за оцењивање усаглашености, управљање знањем у организацијама, интеграција регулаторних активности у националну инфраструктуру квалитета, организациони модели регулаторних ауторитета, моделовање организационих структура регулаторних ауторитета применом бенчмаркинг методологије.

**Стручно усавршавање**

Доц. др Гордана Пејовић се стручно усавршавала кроз већи број едукација у земљи и иностранству, од којих су најзначајније следеће:

* Pharma Quality Excellence, ICH Q10 and EU-GMP Chapter 1 master class, organized by European Compliance Academy, London UK, November 2010;
* European Directorate for the Quality of Medicines and HealthCare – “Training course for auditors of the MJA/MJV Scheme of the OMCL Network”, Strasbourg, France, October 2011;
* DIA 24th Annual EuroMeeting, Copenhagen, Denmark, March 2012;
* „Интерне провере система менаџмента безбедношћу информација према захтевима ISO 27001:2013“, Conseko d.o.o., Београд, децембар 2015. године;
* DIA 28th Annual EuroMeeting, invited speaker, session “Globalisation – What happens in and around Europe – beyond the European Union“, lecture “Management systems integration - an approach to improve regulatory performance”, Hamburg, Germany, April 2016;
* Трећа QP конференција “Изазови у модерном фармацеутском пословању”, Фармацеутски факултет, Универзитет у Београду, 29.-30.09.2017.године, Београд;
* Курс “ Како извршити транзицију са стандарда ISO/IEC 17025:2005 на стандард ISO/IEC 17025:2017” са положеним завршним испитом, StandCert d.o.o., 6.-7.02.2018. године, Београд, фебруар 2018. године;
* DIA 30th Annual EuroMeeting – Join us at the crossroads to HealthCare, Basel, Switzerland, April 2018;
* Трећа конференција са међународним учешћем „Добра пракса у дистрибуцији лекова – од прописа до праксе“, 20.04.2018. године, Београд

**Предавања по позиву**

Доц. др Гордана Пејовић је од 2012. године одржала већи број предавања по позиву на Фармацеутском факултету, Универзитета у Београду:

* На интегрисаним академским студијама на предмету *Фармацеутска регулатива у контроли лекова*,
* На специјалистичким академским студијама „Пуштање лека у промет“ на следећим предметима: *Фармацеутско законодавство и професионалне обавезе квалификованог фармацеута, Систем управљања квалитетом, Фармацеутска анализа*,
* На специјалистичким академским студијама „Фармацеутски менаџмент и маркетинг“ на предмету *Управљање квалитетом у фармацији*,
* На специјалистичким академским студијама „Индустријска фармација“ на предмету *Обезбеђење квалитета*.

На позив проф. др Јелене Паројчић, председника Научног одбора VII Конгреса фармацеута Србије, доц. др Гордана Пејовић ће одржати предавање по позиву у оквиру сесије „Савремени приступи у анализи и контроли лекова“ на предстојећем Конгресу фармацеута који ће се одржати у Београду од 10.-14. октобра 2018. године (кандидат је приложио позивно писмо).

**Рецензирање уџбеника и радова за часописе/конференције**

Одлуком Наставно-научног већа Фармацеутског факултета, Универзитета у Београду (одлуке број 1956/3 и 1956/4 од 23.10.2017. године) доц. др Гордана Пејовић је именована за рецензента за писање извештаја о рукопису основног уџбеника „Фармацеутски менаџмент и маркетинг“, аутора проф. др Љиљане Тасић и проф. др Валентине Маринковић, као и за рецензента за писање извештаја о рукопису помоћног уџбеника „Фармацеутско законодавство и етика (практикум)“ аутора проф. др Душанке Крајновић, проф. др Валентине Маринковић и асистента Андријане Милошевић Георгиев.

Доц. др Гордана Пејовић је од 2012. године више пута била рецензент часописа са *SCIe/SSCI* листе, попут: *Health Policy*, *Chemical Industry & Chemical Engineering Quarterly*, *The TQM Journal*. Такође, рецензирала је радове за конференције „*Прва QP конференција: Како одговорити изазовима QP у земљама југоисточне Европе*“, *SYMORG2016* и *SYMORG2018.*

**Стручне активности**

Од оснивања Агенције за лекове и медицинска средства Србије, 1. октобра 2004. године, доц. др Гордана Пејовић ради као директор за управљање квалитетом. На овим пословима одговорна је за имплементацију и стално унапређење система менаџмента квалитета, система менаџмента животне средине, система менаџмента безбедношћу информација, система менаџмента квалитетом према захтевима стандарда ISO/IEC 17025 за испитне лабораторије, усаглашавање регулаторних процеса са захтевима ISO стандарда, националне и европске фармацеутске регулативе. Од маја 2006. године доц. др Гордана Пејовић је ангажована као технички експерт за питања система манаџмента квалитета у водећем међународном сертификационом телу SGS, са седиштем у Женеви. Од јула 2010. године је и IRCA сертификовани водећи оцењивач за системе менаџмента квалитета.

Такође, од октобра 2011. године ангажована је као оцењивач (auditor) за захтеве који се односе на менаџмент према захтевима стандарда ISO/IEC 17025 – Општи захтеви за компетентност лабораторија за испитивање и лабораторија за еталонирање, у оквиру система акредитације који организује Европски директорат за квалитет лекова и здравствену заштиту (*European Directorate for the Quality of Medicines and Health Care*) Савета Европе. Наведена процедура акредитације се спроводи у званичним националним контролним лабораторијама за лекове земаља Европе. У овом контексту, доц. др Гордана Пејовић је учествовала у својству оцењивача за системе менаџмента у више оцењивања спроведених у званичним контролним лабораторијама за лекове земаља Европе: Босна и Херцеговина (2012. године), Италија (2012. године), Европски директорат за квалитет лекова и здравствену заштиту, Савет Европе, Стразбур, Француска (2016. године), Хрватска (2017. године).

Почев од 2016. године доц. др Гордана Пејовић је именована за техничког експерта у Акредитационом тијелу Црне Горе, за акредитацију према захтевима стандарда ISO 17020, који се примењује у раду контролних тела. У својству техничког експерта у неколико наврата је учествовала у акредитационим и надзорним оцењивањима контролних тела у Црној Гори.

**Чланства у техничким и организационим одборима, научним и стручним организацијама**

Доц. др Гордана Пејовић је од 2012. године као члан организационог одбора учествовала у организацији следећих конференција са међународним учешћем:

* Прва QP конференција*: Како одговорити изазовима QP у земљама југоисточне Европе,* у организацији Фармацеутског факултета, Универзитета у Београду и Агенције за лекове и медицинска средства Србије, 3. – 4. октобар, 2013. године, Сребрно језеро, Србија;
* Прва GDP конференција са међународним учешћем: *Добра дистрибутивна пракса и изазови одговорног лица*, ЈУСК, 15. април 2016. године, Београд, Србија;
* Трећа QP конференција*: Изазови QP-а у савременом фармацеутском пословању,* у организацији Фармацеутског факултета, Универзитета у Београду, 29.-30. септембар 2017. године, Београд, Србија;
* Трећа GDP конференција: Добра дистрибутивна пракса – Од прописа до праксе, ЈУСК, 20. април 2018. године, Београд, Србија.

Доц. др Гордана Пејовић је члан међународне организације Drug Information Association (DIA). Такође, дугогодишњи је активни члан Јединственог удружења Србије за квалитет (ЈУСК), тако што је у периоду од 2004. – марта 2018. године била члан Председништва Научно-техничког комитета (НТК) ЈУСК-а за фармацију. На редовној Изборној скупштини ЈУСК-а, која је одржна 6. марта 2018. године доц. др Гордана Пејовић је изабрана за члана Извршног одбора ЈУСК-а, за наредни четворогодишњи период.

**Оригинално стручно остварење и руковођење или учешће у пројекту**

Доц. др Гордана Пејовић је у периоду након избора у звање доцента самостално развила 2 нове аналитичке методе (оригинално стручно остварење) чија је примена даље потврђена у оквиру поступка контроле квалитета лекова, која се спроводи у Националној контролној лаборатрорији Агенције за лекове и медицинска средства Србије. Оригинално стручно остварење доц. др Гордане Пејовић представљају следеће методе (прилажу се потврде):

1. RP-HPLC метода за анализу валедококсиба и нечистоће SC -77852, односно смеше α и β-аномера, уз примену монолитне колоне,
2. HPLC метода за одређивање садржаја триглицерида у емулзији за инфузију.

У периоду од октобра 2012. године (након избора у звање доцента) доц. др Гордана Пејовић је руководила и учествовала у неколико пројеката који су спроведени у Агенцији за лекове и медицинска средства Србије (прилажу се потврде):

1. Пројекат „WHO Global Benchmarking Tool (GBT) for evaluation of national regulatory systems” у 2017. години.
2. Имплементација захтева стандарда ISO 27001:2013 и сертификација система менаџмента безбедношћу информација код међународног сертификационог тела у 2016. години.
3. Акредитација Националне контролне лабораторије Агенције према захтевима ISO 17025, како код националног Акредитационог тела Србије (2013. године),
4. Међународна шема акредитације Националне контролне лабораторије Агенције, коју координира Европски директорат за квалитет лекова и здравствену заштиту (European Directorate for the Quality of Medicines and Health Care – EDQM) у 2014. години и 2018. години.

**Допринос академској и широј заједници**

Доц. др Гордана Пејовић је у периоду након избора у звање доцента учествовала у раду следећих Републичких стручних комисија Министарства здравља Републике Србије:

* Републичка стручна комисија за фармацију Министарства здравља (решење о образовању Комисије број 119-01-782/2014-02 од 10. новембра 2014. године) – члан комисије;
* Републичка стручна комисија за фармацију Министарства здравља (решење о образовању Комисије број 119-01-665/2015-02 од 9. новембра 2015. године) – члан комисије;
* Републичка стручна комисија за фармацију Министарства здравља (решење о образовању Комисије број 119-01-49/2017-02 од 31. јануар 2017. године) – члан комисије;

На основу Решења које је донео министар здравља Републике Србије образована је Радна група за координацију активности за спровођење препорука Светске здравствене организације у оквиру пројекта јачања националног регулаторног ауторитета Србије (решење број 119-01-512/2017-06 од 3.10.2017. године и решење о измени решења број 119-01-512-1/2017-06 од 17.10.2017. године) чијим радом руководи доц. др Гордана Пејовић. У оквиру рада ове Радне групе, доц.др Гордана Пејовић је одговорна за координацију активности у три националне институције: Министарству здравља Републике Србије, Институту за заштиту здравља Србије „Др Милан Јовановић Батут“ и Агенцији за лекове и медицинска средства Србије, са циљем да се до дефинисаног рока имплементирају све препоруке Светске здравствене организације у овим институцијама.

Такође, доц. др Гордана Пејовић је руководилац Фокус групе за Регистрацију лекова и регулаторна питања Центра за индустријску фармацију Фармацеутског факултета, Универзитета у Београду, од самог оснивања Центра 2016. године.

1. **Библиографија радова**
2. **Списак публикација након избора у звање доцента (октобар 2012. године)**
	1. **Рад у међународном часопису (М23)**
		1. **Pejović, G** and Filipović, J. (2014). Current Regulatory and Market Environment for Biosimilars in Serbia. *Slovenian Journal of Public Health*. Volume 53, Issue 1, Pages 101–114. DOI: 10.2478/sjph-2014-0011, ISSN (Online) 1854-2476, ISSN (Print) 0351-0026, IF (2014) = 0.417 (ранг 237/250 за област *Public, Environment & Оccupational Health)*
		2. **Gordana B. Pejović**, Jovan V. Filipović, Ljiljana M. Tasić, Valentina D. Marinković. (2016). Towards medicines regulatory authorities’ quality performance improvement: value for public health. *International Journal of Health Planning and Management*, vol. 31, No.1, pp: E22-E40. DOI: 10.1002/hpm.2265, ISSN: 0749-6753, IF (2014) = 1.241 (ранг 56/77 за област *Health Policy & Services*, 180/265 за област *Public, Environment & Оccupational Health*
	2. **Радови у националном часопису међународног значаја (М24)**
		1. Ruso, J., Filipović, J., & **Pejović, G**. (2017). The Role of Higher Education in National Quality Infrastructure Policy-Making. *Management: Journal Of Sustainable Business And Management Solutions In Emerging Economies*, 22(1), 15-24. doi: 10.7595/management.fon.2017.0003, [online ISSN: 2406-0658 and print ISSN:1820-0222](http://road.issn.org/issn/2406-0658-management#.WQoxU-WGO02)
	3. **Саопштење са међународног скупа штампано у целини (М33)**
		1. Mijatovic I., Jakic G., and **Pejovic G.** (2014). After the End - Standardization of Good Practice in Decommissioning of Industrial Sites. *Proceedings of II International Conference Quality System Conditions for Successful Business and Competitiveness*, 10.-12.12.2014. Kopaonik, Srbija, 81-87, ISBN 978-86-80164-00-7
		2. V. Marinković, T. Šibalija, S. Bekčić, **G. Pejović**, V. Majstorović, Lj. Tasić (2015). TQM in pharmaceutical companies in Serbia, *Proceedings of The 8th International Working Conference TOTAL QUALITY MANAGEMENT – ADVANCED AND INTELLIGENT APPROACHES*, Beograd, Srbija, 45-51, ISBN: 978-86-7083-858-1
		3. Ruso Jelena, Filipović Jovan, **Pejović Gordana** (2016). The role of higher education in building and improving national quality infrastructure – the case of Serbia. *e-proceedings of XV International Symposium „Reshaping the future through sustainable business development and entrepreneurship“,* SymOrg 2016, Faculty of organisational science, University of Belgrade, 10-13 Jun 2016, Zlatibor, Serbia, 1220-1224, ISBN 978-86-7680-326-2
		4. [Valentina Marinkovic](http://www.emeraldinsight.com/author/Marinkovic%2C%2BValentina), [Stana Bekcic](http://www.emeraldinsight.com/author/Bekcic%2C%2BStana), [**Gordana Pejovic**](http://www.emeraldinsight.com/author/Pejovic%2C%2BGordana), [Tatjana Sibalija](http://www.emeraldinsight.com/author/Sibalija%2C%2BTatjana), [Vidosav Majstorovic](http://www.emeraldinsight.com/author/Majstorovic%2C%2BVidosav), [Ljiljana Tasic](http://www.emeraldinsight.com/author/Tasic%2C%2BLjiljana), (2016). An approach to TQM evaluation in pharma business. *The TQM Journal, Special Issue: TQM Conference Belgrade*, 2.-5.06.2015, Vol. 28 Iss: 5, pp.745 - 759, ISSN: 1754-2731
	4. **Саопштење са међународног скупа штампано у изводу (М34)**
		1. **Pejović, G.,** Radonjić, V. (2012). Development of proper infrastructure for the improvement of regulatory performance – advertising of medicines and medical devices. *FIP Centenial Congres of Pharmacy and Pharmaceutical Sciences 2012*, (accepted poster presentation, abstract number 811), 3.-8. October 2012, Amsterdam, The Netherlands
		2. **Gordana Pejovic**, Ivana Mijatovic, Gordana Jakic (2013). How to improve quality performance of medicines regulatory authorities – is TQM a solution?, *e-proceedings of 10-th Anniversary international conference “Standardization, Protypes and Quality: A Means of Balkan Countries' Collaboration”*, Technical University of Sofia, Sozopol, 13-14.09.2013, 249-254, ISBN 978-619-167-048-2
	5. **Националне монографије, тематски зборници, лексикогрфске и картографске публикације нацинолног значаја; научни преводи и критика издања грађе, бибилиографске публикације (М40)**
		1. **Др Гордана Пејовић** (2016). *Управљање квалитетом у агенцијама за лекове*. Београд: Задужбина Андрејевић, ИСБН: 978-86-525-0256-1
	6. **Рад у истакнутом националном часопису (М52)**
		1. **Gordana B. Pejović**, Valentina D. Marinković, Jovan V. Filipović, Ljiljana M. Tasić (2012). Analiza uticaja farmaceutske legislative u unapređenju infrastrukture kvaliteta u Srbiji. *Savremene tehnologije*, vol. 1 No. 2, pp. 58-66, ISSN: 2217-9712, UDK: 006
		2. Vidosav D. Majstorović, Miro S. Marković, Dragiša Ž. Kuzmanović, Jelena Ž. Mačužić, Valentina D. Marinković, Tatjana V. Šibalija, Stana D. Bekčić, **Gordana B. Pejović** (2015). Analiza nivoa poslovne standardizacije u svetu i kod nas. *Tehnika - Kvalitet, standardizacija i metrologija*. Broj 5, pp. 884-892, ISSN 2334-7368, doi: 10.5937/tehnika1505884M, ISSN 0040-2176, Savez inženjera i tehničara Srbije, Beograd
	7. **Рад у националном часопису (М53)**
		1. **Gordana B. Pejović**, Valentina D. Marinković (2014). Key performance indicators in drug regulatory authorities – case study: Serbian drug regulatory authority. *International Journal Of Advanced Quality*. No.3, Vol 42, p. 37-40, UDC 615.1, 577.181, ISSN 2217-8155
		2. **Gordana Pejović** (2014). Značaj međulaboratorijskih uporednih ispitivanja za unapređenje performansi rada laboratorija za kontrolu kvaliteta lekova*. Arhiv za farmaciju*. No.3, p. 285-293, UDK 615 (497.11), ISSN: 0004-1963 (štampano izdanje), 2217-8767 (on line)
	8. **Предавања по позиву на скуповима националног значаја штампано у изводу (М62)**
		1. Svetlana Goločorbin-Kon, **Gordana Pejović**, Momir Mikov (2014). Kako se borimo protiv falsifikovanih i substandardnih lekova. *Šesti kongres farmaceuta Srbije sa međunarodnim učešćem*, Beograd, 15.-19. oktobra 2014, Zbornik sažetaka, predavanje po pozivu, pp. 95-96, ISBN 978-86-918145-0-2
	9. **Саопштење са скупа националног значаја штампано у изводу (М64)**
		1. **Pejovic G.** (2012). Farmaceutska legislativa: važan element za uklanjanje barijera u trgovini lekovima. *Srpsko lekarsko društvo: Sekcija za kliničku farmakologiju i Akademija Medicinskih nauka, IV Nedelja Bolničke kliničke farmakologije, simpozijum sa medjunarodnim učešćem*, 30. novembar-1. decembar 2012, Book of Abstracts CIP- katalogizacija u publikaciji Narodna Biblioteka Srbije 615- 03 (048), 615.2(048), ISBN 978-86-6061-029-6
	10. **Универзитетски уџбеник са рецензијом**
		1. Јован Филиповић, **Гордана Пејовић**, Јелена Русо (2017). *Инфраструктура квалитета*. Београд: Факултет организационих наука, ИСБН: 978-86-7680-336-1
3. **Списак публикација пре избора у звање доцента (октобар 2012. године)**
	1. **Рад у међународном часопису (М23)**
		1. **Pejović, G.,** Filipović, J., Tasić, Lj. (2011). How to remove barriers to medicines trade in emerging economies: the role of medicines regulatory authority in Serbia*. Accreditation and Quality Assurance*, Volume 16, Issue 4, p. 253-261. ISSN: 0949-1775. IF za 2011: 1.036
		2. **Savić, G.,** Zečević, M., Jocić, B., Živanović, Lj. (2007).Validation of RP-HPLC method for the determination of valdecoxib and its impurity - a mixture of alpha- and beta- n-lactosyl sulfonamide anomers*.* *Chromatographia*, Volume 66, Number 1/2, p.29-35, ISSN: 0009-5893. IF za 2007: 1.145
		3. Zečević, M., **Savić, G.,** Živanović, Lj. (2006).Development and validation of liquid chromatography method for separation of valdecoxib and its SC-77852 impurity*.* *Analytical Letters*, Volume 39, Number 9, p. 1875-1890, ISSN: 0003-2719. IF za 2006: 0.986
	2. **Саопштење са међународног скупа штампано у изводу (М34)**
		1. **Pejović G.** (2010). Local topic – e.g. challenges with preparing for EU membership*.* *International Society of Pharmacovigilance (IsoP) training course: Basic concepts in pharmacovigilance*, Book of abstracts, Belgrade, 2010.
		2. Zečević, M., **Savić, G.,** Marković, S.,Živanović, Lj. (2005).Chemometrics approach in investigation of chromatographic behavior of valdecoxib and SC-77852, beta anomer as impurity. *HPLC 2005: 29th International Symposium on High Performace Liquid Phase Separations and Related Techniques*, Book of Abstracts, Stockholm, 2005.
		3. Zečević, M., **Savić, G.,** Živanović, Lj. (2006). Validation of RP-HPLC method for the determination of valdecoxib and impurity SC-77852 as mixture alpha- and beta- n-lactosyl sulfonamide anomers. *ISC06: The 26th International Symposium on Chromatography*, Book of Abstracts, Copenhagen, 2006
		4. **Pejović, G.** (2010). e-Submission infrastructure development in non-EU national regulatory authority – current situation in Serbia*.* *Drug Information Association (DIA) 22nd EuroMeeting*, Book of abstracts (poster abstract, ID 32095), Monaco, 2010.
		5. **Pejović, G**. (2012). Quality management principles implementation – impact on Serbian medicines regulatory performance improvement*. Drug Information Association (DIA) 24th EuroMeeting*, Book of abstracts (professional poster ID 45286), Copenhagen, 2012.
	3. **Рад у истакнутом националном часопису (М52)**
		1. **Pejović, G.,** Otašević, B., Zečević, M., Kuntić, V., Vujić, Z. (2010). Valdecoxib stability properties under forced degradation conditions*. Scientific Review in Pharmacy*, Number 9, p. 11-17. ISSN: 1425-5073
		2. **Pejović G.,** (2010). Pregled međunarodnih i nacionalnih zahteva za dokumentaciju o leku u obliku elektronskog Opšteg tehničkog dokumenta*. Arhiv za farmaciju*, Volume 60, Number 1, p. 48-55, YU ISSN: 004-1963, UDK 615 (497.11)
	4. **Предавање по позиву са скупа националног значаја штампано у целини (М61)**
		1. **Pejović, G***.,* Đukić, Lj., Solarović, T. (2009). Medicines and Medical Devices Agency of Serbia performance improvement – Good regulatory practice principles implementation. *Zbornik radova „JUSK međunarodna konvencija o kvalitetu: Kvalitetom ka evropskim i svetskim integracijama“, International Journal “Total Quality Management & Excellence”*, Volume 37, Number 1-2, p. 257-260. UDK 658.5, YU ISSN 1452-0680
		2. Đukić, Lj., **Pejović, G***.,* Solarović, T. (2009). Significance of reliable medicine database for promoting quality of pharmaceutical healthcare*. Zbornik radova „JUSK međunarodna konvencija o kvalitetu: Kvalitetom ka evropskim i svetskim integracijama“, International Journal “Total Quality Management & Excellence*”, Volume 37, Number 1-2, p. 251-256. UDK 658.5, YU ISSN 1452-0680
	5. **Предавања по позиву на скуповима националног значаја штампано у изводу (М62)**
		1. Đurović, D., Savković, O., **Savić, G.**, Žigić, G. (2002). Izveštaj o internoj proveri – važan dokument za unapređenje kvaliteta usluge u kontroli i ispitivanju lekova*.* *Arhiv za farmaciju, Temаtski broj „Тreći kongres farmaceuta Jugoslavije sa međunarodnim učešćem: Novi horizonti u farmaciji*“, Beograd, Number 4, p. 552-553, YU ISSN: 004-1963, UDK 615 (497.11)
		2. **Pejović, G.,** Filipović, J., Tasić, Lj. (2010). Nacionalna infrastruktura kvaliteta – osnov za pristup EU i slobodnoj trgovini lekovima*. Arhiv za farmaciju, Temаtski broj „Peti kongres farmaceuta Srbije sa međunarodnim učešćem“*, Beograd, Volume 60, Number 5, p.818-824. YU ISSN: 004-1963, UDK 615 (497.11)
		3. **Pejovic G.,** (2011). Institucionalni razvoj i primena principa menadžmenta kvaliteta u radu nacionalnog regulatornog tela Srbije. *Srpsko lekarsko drustvo: Sekcija za kliničku farmakologiju i Akademija Medicinskih nauka, III Nedelja Bolničke kliničke farmakologije, simpozijum sa medjunarodnim učešćem,* 17-19 novembar 2011, Book of Abstracts CIP-  katalogizacija u publikaciji Narodna Biblioteka Srbije 615- 03 (048)0(0036.2)
	6. **Саопштење са скупа националног значаја штампано у изводу (М64)**
		1. **Pejović, G***.,* (2010).Primena benčmarking metodologije u unapređenju regulatorne performanse Agencije za lekove i medicinska sredstva Srbije*. Arhiv za farmaciju, Temаtski broj „Peti kongres farmaceuta Srbije sa međunarodnim učešćem“,* Beograd, Volume 60, Number 5, p. 930-931. YU ISSN: 004-1963, UDK 615 (497.11)
		2. **Savić, G.,** Žigić, G., Đurović, D., Savković, O., (2002). Dijagram toka procesa registracije – mera za uspostavljanje i upravljanje sistemom menadžmenta kvalitetom*.* *Arhiv za farmaciju, Temаtski broj „Тreći kongres farmaceuta Jugoslavije sa međunarodnim učešćem: Novi horizonti u farmaciji*“, Beograd, Number 4 (2002), p.570-571. YU ISSN: 004-1963, UDK 615 (497.11)
		3. Savković, O.,Đurović, D., **Savić, G.** Žigić, G., (2002). Prijemna kontrola kvaliteta podržana Informacionim sistemom – značajan elemet upravljanja kvalitetom usluga*.* *Arhiv za farmaciju, Temаtski broj „Тreći kongres farmaceuta Jugoslavije sa međunarodnim učešćem: Novi horizonti u farmaciji“,* Beograd, Number 4, p. 572-573. YU ISSN: 004-1963, UDK 615 (497.11)
		4. Žigić, G.,  **Savić, G.**, Đurović, D., Savković, O., (2002). Procesna mapa: hemijsko ispitivanje i kontrola lekova*.* *Arhiv za farmaciju, Temаtski broj „Тreći kongres farmaceuta Jugoslavije sa međunarodnim učešćem: Novi horizonti u farmaciji“,* Beograd, Number 4 (2002), p. 574-575. YU ISSN: 004-1963, UDK 615 (497.11)
	7. **Докторска дисертaција и магистарска теза (М70)**
		1. **Пејовић, Г**. (2012). Општи организациони модел агенције за лекове у инфраструктури квалитета, докторска дисертација, Факултет организационих наука, Универзитет у Београду, Београд. Ментор: проф. др Јован Филиповић (**М71**)
		2. **Савић, Г.** (2007).Реверзно-фазна течна хроматографија у аналитици валдекоксиба, испитивању нечистоћа и праћењу стабилности у фармацеутским препаратима, магистарска теза, Фармацеутски факултет, Универзитет у Београду, Београд. Ментор: проф. др Мира Зечевић (**М72**)
4. **Приказ и оцена научног рада кандидата**

**Анализа одабраних радова објављених после избора у звање доцента**

Након избора у звање доцента, др Гордана Пејовић се посветила проблематици оптимизације перформанси рада регулаторних тела за лекове, са могућношћу примене на све типове ових институција, што је нарочито приказано у радовима 1.1.1., 1.1.2., 1.5.1. и 1.6.1. У раду 1.1.2. аутори су приказали могућност примене принципа менаџмента тоталним квалитетом (Total Quality Management - TQM) у националним регулаторним телима за лекове у Европи са циљем да допринесе заштити и промоцији јавног здравља, тако што ће осигуравати са су на тржишту доступни само квалитетни, безбедни и ефикасни лекови. Аутори су предложили генерички TQM-модел за испуњавање ових циљева, који је тестиран на десет европских националних регулаторних тела за лекове, кроз различите регулаторне перформансаме. Вредност овог рада је двострука. Прво, нови генерички TQM-модел предлаже да је могућа интеграција четири основна циља јавног здравља са шест сагледаваних TQM фактора. Друго, национална регулаторна тела за лекове су анализирана као јавне установе са циљем да се развије одговарајућа методологија за процену њиховог регулаторног учинка.

У раду 1.1.1. аутори су анализирали важећу регулаторну политику за одобравање посебне врсте биолошких лекова (биосимилари) како у Европској унији, тако и у Србији. Извршена је свеобухватна анализа података о потрошњи биосимилара на тржишту Србије. У раду је анализирано европско регулаторно окружење, наглашавајући све релевантне стручне и научне смернице за биосимиларне лекове. Анализирани су подаци о потрошњи ових лекова на националном нивоу у Србији.

Монографија 1.5.1. је резултат дугогодишњег истраживања аутора у области регулисања норматива и унапређења перформансе регулаторних тела за лекове у свету. У монографији је истакут значај националних агенција за лекове, које својим радом осигуравају да су на националним тржиштима у промету искључиво квалитетни, безбедни и ефикасни лекови. Назначено је да се у савременом друштву велика пажња посвећује квалитету здравствене заштите која се пружа свим грађанима, а да је веома важан сегмент те заштите управо доступност што већег броја лекова. У оваквим условима потребно је пратити квалитет рада агенција за лекове, што је у монографији објашњено. Потребно је да ове установе не буду само бирократског типа, већ да нарочито развијају своју стручну димензију. У раду су агенције за лекове анализиране и у својству јавних установа, као део државне управе. Тако је наглашено да их ово ставља у позицију да стално смањују трошкове пословања, уз потребу повећања свог учинка, транспарентности и да развијају стручне компетенције запослених који раде на процени документације о леку, што изискује доста времена и новца. У монографији је предложен могући приступ унапређења квалитета рада овог типа институција, који треба да осигура и могућност праћења и контроле одговарајућих трошкова. Он се заснива на примени принципа менаџмента квалитета, као и тоталног менаџмента квалитета (Total Quality Management – TQM) у раду ових установа. Резултати који су на овај начин добијени указују на то да националне агенције за лекове препознају систем менаџмента квалитета као један од могућих алата за управљање институцијом који им може помоћи да лакше контролишу своје сложене регулаторне процесе. Са друге стране, овај алат није у потпуности примењен на све процесе рада, нити је препознат као начин којим се могу контролисати трошкови. Стога се у раду предлаже даљи развој овог модела. Како је у монографији предложено, потребно је посебну пажњу посветити интегрисању постојећих система менаџмента у агенцијама које су увеле више од једног система. Ово иде у прилог стварању тзв. фармацеутског система квалитета, који обухвата све фазе животног циклуса лека – од његовог развоја, производње, преко регистрације, евентуалних измена, па све до повлачења са тржишта, ако до њега дође. Наглашено је да би овакав приступ био посебно значајан за пацијенте и јавно здравље уопште, јер би се у сваком тренутку осигуравало да су пацијентима доступни лекови одговарајућег квалитета.

Посебна област интересовања др Гордане Пејовић је инфраструктура квалитета, као и њен развој у домену инфраструктуре квалитета за лекове. Ова област истраживања приказана је кроз радове 1.2.1., 1.3.3. и 1.6.1. У раду 2.1.1. описана је национална инфраструктура квалитета за лекове, са посебним освртом на сличне институције на регионалном и међународном нивоу. Рад има посебан допринос, имајући у виду чињеницу да лекови представљају добро од посебног значаја, те све потенцијалне препреке у трговини лековима, како на националном, тако и на међународном нивоу морају бити уклоњене. У раду је извршена анализа структуре и међусобних утицаја свих традиционалних компонената инфраструктуре квалитета, али је посебан акценат стављен на регулаторна тела за лекове. Описан је и концепт европске инфраструктуре квалитета за лекове, коју чине институције: Европска агенција за лекове, Европска фармакопеја и националне регулаторне агенције земаља чланица. Значај националне инфраструктуре квалитета за област лекова до сада није у довољној мери сагледан. У раду је описана улога националног регулаторног тела за лекове у уклањању непотребних баријера у трговини лековима, уз истовремено осигурање њиховог квалитета, безбедности и ефикасности.

У оквиру истраживања могућности примене алата TQM-а у фармацеутским компанијама, у раду 1.3.2. су испитани ставови и перцепција у фармацеутском сектору у Србији, у вези са могућношћу имплементације стандарда квалитета. Поред тога, анализиран је утицај добрих пракси и интеграције система управљања на тотални менаџмент квалитета (TQM). Израђен је истраживачки инструмент који се састојао од 16 питања која су организована у четири групе: питања везана за имплементацију ISO 9001, имплементацију смерница GDP/GMP, интеграцију система менаџмента и питања која се односе на утицај TQM-а и пословну изврсност. Изведена је међусекторска студија, у коју су укључени различити актери у оквиру фармацеутског сектора у Србији: произвођачи, дистрибутери, представници великих фарми, као и национални регулаторни органи.

1. **Оцена испуњености услова за избор и предлог комисије**

На основу увида у конкурсни материјал, Комисија је закључила са др Гордана Пејовић, доцент Факултета организационих наука Универзитета у Београду, у потпуности задовољава услове конкурса:

* Има научни степен доктора наука из уже научне области *Логистика квалитета* за коју се бира.
* У досадашњим студентским анкетама дибијала је оцену педагошког рада високо изнад просека.
* Активно учествује у образовању научног подмлатка, на свим нивоима студија, као ментор и као члан комисија за одбрану завршних радова. Била је ментор за израду 5 завршних (дипломских) радова, као и први члан комисије за одбрану 4 завршна рада на основним академским студијама, члан комисије за одбрану 6 завршних радова мастер академских студија. Такође, била је члан комисије за одбрану једне магистарске тезе и докторске дисертације, као и спољни члан Комисије за оцену и одбрану завршене докторске дисертације на Фармацеутском факултету, Универзитета у Београду.
* Задовољава услов да има објављена два рада из категорије М21, М22 или М23 од првог избора у звање доцента из научне области за коју се бира. Објавила је 5 радова у научним часописима са импакт фактором, који су на SCI, односно на SSCI листи, од којих су 2 објављена након избора у звање доцента. У часописима међународног значаја који су верификовани посебном одлуком Министарства категорије М24 објавила је 1 рад након избора у звање доцента.
* Након избора у звање доцента, др Гордана Пејовић је објавила 2 рада у часопису категорије М23, 2 рада у часопису категорије М52, као и 2 рада у часопису категорије М53.
* Задовољава услов да има објављене радове у зборницима научних скупова мађународног и националног значаја (три рада из категорије М31-М34 или М61-М64). Након избора у звање доцента, др Гордана Пејовић је објавила 4 рада у категорији М33, 2 рада у категорији М34 и по један рад у категоријама М62 и М64.
* Испуњава услов да има оригинално стручно остварење или руковођење или учешће у пројекту. Доц. др Гордана Пејовић је у периоду након избора у звање доцента самостално развила 2 нове аналитичке методе (оригинално стручно остварење) чија је примена даље потврђена у оквиру поступка контроле квалитета лекова, која се спроводи у Националној контролној лабораторији Агенције за лекове и медицинска средства Србије. У периоду од октобра 2012. године (након избора у звање доцента) доц. др Гордана Пејовић је руководила пројектом „Имплементација захтева стандарда ISO 27001:2013 и сертификација система менаџмента безбедношћу информација код међународног сертификационог тела“ у 2016. години, односно учествовала у три пројекта који су спроведени у Агенцији за лекове и медицинска средства Србије: пројекат „WHO Global Benchmarking Tool (GBT) for evaluation of national regulatory systems” у 2017. години, пројекат „Акредитација Националне контролне лабораторије Агенције према захтевима ISO 17025, како код националног Акредитационог тела Србије (2013. године)“ и пројекат „Међународна акредитација Националне контролне лабораторије, коју координира Европски директорат за квалитет лекова и здравствену заштиту (European Directorate for the Quality of Medicines and Health Care – EDQM)“ у 2014. години и 2018. години.
* Након избора у звање доцента објавила је уџбеник: Јован Филиповић, **Гордана Пејовић**, Јелена Русо (2017). *Инфраструктура квалитета*. Београд: Факултет организационих наука, ИСБН: 978-86-7680-336-1, као и монографију: **Др Гордана Пејовић** (2016). *Управљање квалитетом у агенцијама за лекове*. Београд: Задужбина Андрејевић, ИСБН: 978-86-525-0256-1.
* Учествовала је у програмским и организационим одборима више конференција са међународним учешћем.
* Члан је међународне организације *Drug Information Association* (*DIA*), дугогодишњи је активни члан Јединственог удружења Србије за квалитет (ЈУСК), тако што је у периоду од 2004. – марта 2018. године била члан Председништва Научно-техничког комитета (НТК) ЈУСК-а за фармацију, а од марта 2018. године изабрана је за члана Извршног одбора ЈУСК-а за наредни четворогодишњи период. Такође, руководилац је Фокус групе за Регистрацију лекова и регулаторна питања Центра за индустријску фармацију Фармацеутског факултета, Универзитета у Београду, од самог оснивања Центра 2016. године.
* Испуњава услов да је ангажована у комисијама на другим високошколским установама тако што је именована Одлуком Наставно-научног већа Фармацеутског факултета, Универзитета у Београду за рецензента за писање извештаја о рукопису основног уџбеника „Фармацеутски менаџмент и маркетинг“, аутора проф. др Љиљане Тасић и проф. др Валентине Маринковић, као и за рецензента за писање извештаја о рукопису помоћног уџбеника „Фармацеутско законодавство и етика (практикум)“ аутора проф. др Душанке Крајновић, проф. др Валентине Маринковић и асистента Андријане Милошевић Георгиев. Такође, именована је за спољњег члана Комисије за оцену и одбрану завршене докторске дисертације на Фармацеутском факултету, Универзитета у Београду.
* Испуњава услов у вези са гостовањима и предавањима по позиву на универзитетима у земљи, јер је одржала већи број предавања по позиву на Фармацеутском факултету, Универзитета у Београду: на интегрисаним академским студијама на предмету *Фармацеутска регулатива у контроли лекова*, на специјалистичким академским студијама „Пуштање лека у промет“ на следећим предметима: *Фармацеутско законодавство и професионалне обавезе квалификованог фармацеута, Систем управљања квалитетом, Фармацеутска анализа*, на специјалистичким академским студијама „Фармацеутски менаџмент и маркетинг“ на предмету *Управљање квалитетом у фармацији*, као и на специјалистичким академским студијама „Индустријска фармација“ на предмету *Обезбеђење квалитета*.
* Више пута је била рецензент часописа са *SCIe/SSCI* листе, попут: *Health Policy*, *Chemical Industry & Chemical Engineering Quarterly*, *The TQM Journal*. Такође, рецензирала је радове за конференције „*Прва QP конференција: Како одговорити изазовима QP у земљама југоисточне Европе*“, *SYMORG2016* и *SYMORG2018.*
* У оквиру доприноса широј зајеници, доц.др Гордана Пејовић је одлуком министра здравља Републике Србије именована за председника Радне групе за координацију активности за спровођење препорука Светске здравствене организације у оквиру пројекта јачања националног регулаторног ауторитета Србије. У више сазива је члан Републичке стручне комисије за фармацију, коју такође образује министар здравља.

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На основу изнетог, сматрамо да кандидат др Гордана Пејовић, доцент, испуњава услове за избор у звање ванредног професора предвиђене Законом о високом образовању, Правилником за стицање звања наставника на Универзитету у Београду, Статутом Зниверзитета у Београду и Статутом Факултета организационих наука.

Др Гордана Пејовић, доцент, у изборном периоду објавила је 2 рада (укупно 5 радова) у научним часописима који су на SCI, односно на SSCI листи, уџбеник и монографију из научне области за коју се бира. У току досадашњег ангажовања на Факултету организационих наука Универзитета у Београду показала је изразите склоности ка стручном, научном и педагошком раду. Била је ментор већег броја завршних радова, као и члан комисија за одбрану завршних радова на основним и мастер студијама, односно докторским студијама. Оцене за педагошки рад, добијене од стране студената у анкетама, у протеклом изборном периоду су биле високо изнад просека.

Стога, са задовољством предлажемо Изборном већу Факултета организационих наука да се др Гордана Пејовић, доцент, изабере у звање ванредног професора са 10% од пуног радног времена, на одређено време од пет година, за ужу научну област Логистика квалитета.

 **ПОТПИСИ ЧЛАНОВА КОМИСИЈЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Проф. др Јован Филиповић**, редовни професор

Универзитет у Београду, Факултет организационих наука

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Проф. др Ивана Мијатовић**, ванредни професор

Универзитет у Београду, Факултет организационих наука

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Проф. др Весна Спасојевић Бркић**, редовни професор

Универзитет у Београду, Машински факултет

Београд, 25.06.2018